**LĒMUMS**

Liepājā

|  |  |
| --- | --- |
| 2024. gada 22. februārī |  Nr.72/2(prot. Nr.2, 40.§) |

Par zemesgabala Eduarda Tisē ielā, blakus

nekustamajam īpašumam Eduarda Tisē ielā 89,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta 11daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53. un 56. punktu, izskatot SIA “ELEKTRONS & K” 2024. gada 17. janvāra iesniegumu, zemes nomas līgumu, kas 2014. gada 21. martā noslēgts starp Liepājas pilsētas pašvaldību un SIA “ELEKTRONS & K”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 22. janvāra priekšlikumu (sēdes protokols Nr.1) un Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Pagarināt 2014. gada 21. martā noslēgto zemes nomas līgumu ar SIA “ELEKTRONS & K” (reģistrācijas Nr.42103016120; juridiskā adrese: Andreja Pumpura iela 7, Liepāja) par zemesgabala Liepājā Eduarda Tisē ielā (kadastra apzīmējums 1700 042 0846), blakus nekustamajam īpašumam Eduarda Tisē ielā 89, daļas 470 kv.m platībā nomu teritorijas labiekārtošanai un autostāvvietu izveidošanai uz laiku līdz 2029. gada 20. martam.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2014. gada 21. martā noslēgtajā līgumā noteikto vērtējumu.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja SIA “ELEKTRONS & K” vainas dēļ grozījumi 2014. gada 21. martā noslēgtajā zemes nomas līgumā par zemesgabala Eduarda Tisē ielā, blakus nekustamajam īpašumam Eduarda Tisē ielā 89, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |